《次韵胡邦衡衡阳县瑞竹堂》
宋代·王庭圭

墙里围脩竹，竹间开草堂。经春多夜雨，入夏长新篁。

节抱幽人操，风敲明月珰。孤根元独立，并干两争长。

影落龙蛇动，清移枕簟凉。门常对衡岳，气足傲羲皇。

日射玲珑色，林疏琐碎光。双茎非别种，异物出时方。

海峤名虽久，湖海迹愈彰。行当卧龙起，天为见珍祥。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。